# Artpop[labot | labot pirmkodu]

|  |
| --- |
| Artpop |
|  |
| Lady Gaga* 3. studijas albums** |
| **Izdots** | 2013. gada 6. novembrī |
| **Ierakstīts** | 2011-2013 |
| **Valoda(-as)** | angļu |
| **Izdevējs** | Streamline, Interscope |
| Lady Gaga* albumu hronoloģija** |
| *Born This Way* (2011) | ARTPOP (2013) |  |
|  |  |  |
|  |
| Mūzikas portāls / Mūzikas vikiprojekts                   |
|  |

Artpop (stilizēts kā ARTPOP) ir amerikāņu dziedātājas Lady Gaga trešais studijas albums. Japānā albums tiks izlaists 2013. gada 6. novembrī, Vācijā, Austrālijā, Jaunzēlandē, Somijā, un Austrijā - 8. novembrī, kamēr citviet pasaulē - 11. novembrī. Pirmā singla *Applause* radio pirmizrāde un relīze iTunes notika 2013. gada 12. augustā, kamēr visās pārējās radio stacijās singls pirmoreiz izskanēja un oficiālā video pirmizrāde notika tā paša gada 19. augusta rīta raidījumā *Good Morning America*. Kā viena no visu albuma dziesmu un singlu mūzikas un vārdu autorēm un producentēm, Lady Gaga sadarbojās ar vairākiem citiem mūziķiem, tai skaitā RedOne un DJ White Shadow, ar kuriem viņa jau ir sadarbojusies arī agrāk, un Zedd, Madeon, Dino Zisiss un Niks Monsons. Atsevišķas albuma dziesmas viņa iedziedājusi kopā ar R&B dziedātāju R. Kelly, džeza pianistu Sun Ra un reperiem T.I., Too Short un Twista.

Gaga aprakstīja *Artpop* kā: "svētkus un poētisku muzikālu ceļojumu", kas demonstrē "brieduma un atbildības trūkumu", pretēji tumšajam un askētiskajam *Born This Way*.

## Reklāma

12. jūlija oficiālajā paziņojumā par albuma izlaišanu tika minēts, ka Gaga uzņems "artRave" ballīti vakarā pirms albuma publicēšanas, kas aizsāks albuma un citu viņas projektu realizāciju, kuros viņa strādājusi kopā ar Haus of Gaga, nīderlandiešu duetu - Inezu fon Lamsvērdi un Vinūdu Matadinu, Robertu Vilsonu, Marinu Abramoviču un mākslinieku Džefu Kūnsu.

4. oktobrī tika izlaists filmas Mačete nogalina, kurā Lady Gaga spēlē vienu no galvenajām lomām, treileris, kas sniedz ieskatu Gagas dziesmas *Aura* studijas versijā. 9. oktobrī publicētajā dziesmas oficiālajā video, kura režisors ir Roberts Rodrigess, tika publicētas vairākas ainas un dialogi no filmas. *Venus* tiks izlaists 27. oktobrī un vēl kādas citas dziesmas pirmizrāde būs 4. novembrī. Vairāki dziesmu *G.U.Y.* un *Artpop* fragmenti tika publicēti albuma relīzes reklāmas rullītī.

### Dokumentālā filma

2012. gada 25. decembrī Gaga mikroblogošanas vietnē Twitter paziņoja, ka nāks klajā ar dokumentālo filmu "Artpop veidošana + tu", ko māksliniece veido kā dāvanu savas mūzikas cienītājiem. Filma vēl ir izstrādes stadijā. Tās režisors ir Terijs Ričardsons, kurš ir arī viens no fotogrāmatas Lady Gaga x Terry Richardson līdzautoriem.

## Singli

*Applause* tika izlaista kā albuma pirmais singls. Sākotnēji tika iecerēts, ka tās pirmizrāde būs 2013. gada 19. augusts, taču vairāku dziesmas "noplūžu" internetā dēļ tās pirmizrāde notika 2013. gada 12. augustā. Singls oficiāli sāka izskanēt galvenajās radio stacijās 2013. gada 19. augustā. Tās pašas dienas rītā, kanāla ABC rīta raidījumā *Good Morning America*. Video ASV pilsētā Losandželosā uzņēma Ineza fon Lamsvērde un Vinūds Matadins, kuri arī izveidoja singla titulbildi.

2013. gada 20. septembrī Gaga paziņoja, ka otrais albuma singls tiks publicēts pirms albuma, pamatojot to ar: "Ir vairākas iespējas. Es gribu izvēlēties kaut ko tādu, kas parāda manu būtību! Man tas nozīmē izvēlēties labāko dziesmu..." Tika plānots, ka nākamais singls *Venus* tiks publicēts 2013. gada 25. oktobrī, taču 22. oktobrī Gaga paziņoja, ka 21. oktobrī izlaistās dziesmas *Do What U Want*, kas iedziedāta kopā ar R&B mūziķi R. Kelly, lielo panākumu dēļ tā kļuvusi par otro singlu *Venus* vietā. Sākotnēji tā tika izlaista kā viena no trijiem plānotajiem veicināšanas singliem. Dziesmai vajadzēja tikai 5 stundas, lai tā kļūtu par iTunes pārdotāko dziesmu ASV. Pēc tās izlaišanas *Do What U Want* guva ļoti pozitīvas kritiķu atsauksmes.

## Dziesmu saraksts

| # | Nosaukums | Autors | Ilgums |
| --- | --- | --- | --- |
| 1. | *Aura*   | Lady Gaga, Antons Zaslavskis, Eimits Duvdevani, Erezs Eisens | 3:55 |
| 2. | *Venus*   | Lady Gaga, Pols "DJ White Shadow" Blērs, Hugo Leklerks, Dino Zisiss, Niks Monsons, Sun Ra | 3:53 |
| 3. | *G.U.Y.*   | Lady Gaga, Zaslavskis | 3:52 |
| 4. | *Sexxx Dreams*   | Lady Gaga, Blērs, Martins Bresso, Viljams Grigāsens | 3:34 |
| 5. | *Jewels N' Drugs (kopā ar T.I., Too Short un Twista)*   | Lady Gaga, Blērs, Too Short, Twista, Monsons, Zisiss, Klifords Hariss | 3:48 |
| 6. | *Manicure*   | Lady Gaga, Blērs, Zisiss, Monsons | 3:19 |
| 7. | *Do What U Want(kopā ar R. Kelly)*   | Lady Gaga, R. Kelly, Blērs, Bresso, Grigāsens | 3:47 |
| 8. | *Artpop*   | Lady Gaga, Blērs, Zisiss, Monsons | 4:07 |
| 9. | *Swine*   | Lady Gaga, Blērs, Zisiss, Monsons | 4:28 |
| 10. | *Donatella*   | Lady Gaga, Zaslavskis | 4:24 |
| 11. | *Fashion!*   | Lady Gaga, Džordžio Tēnforts, Viljams Adamss, Dāvids Geta, Blērs | 3:59 |
| 12. | *Mary Jane Holland*   | Lady Gaga, Leklerks | 4:37 |
| 13. | *Dope*   | Lady Gaga, Blērs, Zisiss, Monsons | 3:41 |
| 14. | *Gypsy*   | Lady Gaga, RedOne, Blērs, Leklerks | 4:08 |
| 15. | *Applause*   | Lady Gaga, Blērs, Zisiss, Monsons, Nikolass Mersjērs, Džuliens Ariass, Grigāsens | 3:32 |

Avots:

## Atsauces